tartuNLP/wikipedia-smugri-20251201 huggingface dataset:
Antiikin Ateenan uskonto

Antiikin Ateenan kaupunkivaltion ja Attikan kultit, jotka olivat osa antiikin kreikkalaista uskontoa, ovat parhaiten tunnettu esimerkki kreikkalaisen poliksen eli kaupunkivaltion kulttijärjestelmästä.
Kuten kreikkalaiseen uskontoon yleisesti, uskonnon keskiössä olivat jumalille suoritetut uhrit sekä näiden temppeleiden ja pyhäkköjen ylläpito. Tärkein jumaluus oli Athene, jota kunnioitettiin useilla eri nimillä. Lisäksi kunnioitettiin lukuisia muita jumalia ja heeroksia. Vuoden aikana järjestettiin useita juhlia, jotka olivat yleensä aina uskonnollisia. Niistä tärkein oli Panathenaia.
Pappeudet.
Ateenan kaupungin kulttien ylläpito kuului polikselle eli viime kädessä sen kansalaisille. Ateenan 600 virkamiehestä noin 200 tehtävänä oli ennen kaikkea pyhäkköjen ylläpito, uhritoimitusten suorittaminen tai uskonnollisten juhlien järjestäminen. Ateenan kaupunkivaltion eräänlaisena ylipappina toimi alun perin Ateenan kuningas ja myöhemmin tämän uskonnollisen aseman perinyt kuningasarkontti. Myös muilla arkonteilla oli uskonnolliset tehtävänsä. Monet pappeudet ja kultit kulkivat suvuissa.
Kultit ja kulttipaikat.
Ateenan suojelija oli Athene-jumalatar, josta kaupunki sai oletettavasti myös nimensä. Tämä tunnettiin ”kaupunkia vartioivana Athenena”. Athenen epiteettejä kaupungissa olivat myös muun muassa Athene Polias ja Athene Poliukhos, missä ominaisuudessa jumalatar oli erityisesti Akropoliin suojelijatar. Athenea kunnioitettiin myös monilla muilla epiteeteillä, kuten Ergane, Fratria, Nike ja Parthenos. Jokaisella oli omat tehtävänsä ja pyhäkkönsä.
Athenen lisäksi Ateenassa kunnioitettiin myös muita olympolaisia jumalia, merkittävimpinä Zeus, Hefaistos, Demeter, Artemis, Apollon, Dionysos ja Afrodite. Kaupungista tunnetaan myös ainakin 300 heeroskulttia. Tärkeimpiä oli Attikan kansallisheeroksen Theseuksen kultti. Monet kultit olivat alkuperältään hyvin varhaisia ja periytyivät mahdollisesti mykeneläiseltä kaudelta. Demokratian kaudella kaupunkiin perustettiin useita uusia kultteja, joista osalla oli poliittinen tarkoitusperä. Näihin kuuluivat muun muassa Attikan fylejen eponyymien heerosten kultit sekä tyranninmurhaajien Harmodioksen ja Aristogeitonin kultit. 300-luvulla eaa. perustettiin demokratian henkilöitymän Demokratian kultti.
Keskeisimmät kultit ja kulttipaikat olivat:
Juhlat.
Ateenassa käytössä olleen attikalaisen kalenterin 354-päiväisestä kuuvuodesta noin 60 oli erilaisia juhlapäiviä. Kaupungin tärkeimpiin juhliin kuuluivat Panathenaia, jota vietettiin suurena joka neljäs vuosi, Eleusiin mysteerit, Thesmoforia, Dionysia ja Anthesteria. Juhliin kuuluivat keskeisesti uhritoimitukset. Suureen Panathenaia-juhlaan kuuluivat myös urheilukilpailut ja Dionysoksen kunniaksi vietettyihin Dionysia- ja Lenaia-juhliin näytelmäkilpailut.
Ateenalaisia juhlia olivat:
Alumiinifosfaatti

Alumiinifosfaatti on alumiinin (Al3+) ja fosfaatin (PO43-) muodostama ioniyhdiste. Alumiinifosfaattia on luonnossa berliniitti-fosfaattimineraalina.
Alumiinifosfaatista on myös kidevedellinen dihydraatti, AlPO4•2 H2O (CAS 13477-75-3, 157,984 g/mol, 2,7 g/cm3), joka muodostaa valkeita monokliinisiä kiteitä ja hajoaa 1 500 °C lämpötilassa. Dihydraattia löytyy variskiitti- ja meta-variskiittimineraaleista. On myös olemassa eräs keinotekoinen hydraatti, AlPO4•1,5 H2O.
Käyttö.
Alumiinifosfaattia käytetään alumiinihydroksidin tavoin vatsahappoja neutraloivana antasidinä. Se reagoi vatsan suolahappojen kanssa alumiinikloridiksi (AlCl3). Suun kautta otetun alumiinifosfaatin alumiinista enintään 20 % voi imeytyä ruoansulatuskanavasta muualle kehoon, josta se poistuu lähinnä virtsan kautta. Ainetta pidetään silti normaalikäytössä turvallisena, myös raskauden ja imetyksen aikana.
Alumiinifosfaatti on alumiinihydroksidin ohella rokotteissa yleisimmin käytetty apuaine (adjuvantti). Alumiiniadjuvantit tehostavat immuunivastetta rokotteen antigeeniin tuntemattomalla tavalla. Alumiiniyhdisteitä käytetään niiden halpuuden, pitkän käyttöhistorian takaavan tunnetun turvallisuuden vuoksi ja siksi että ne yleensä toimivat kyllin hyvin eri antigeenien kanssa. Ne voimistavat kuitenkin usein huonosti IgE-välitteistä vastetta ja voivat aiheuttaa pistosalueella mm. turvotusta tai punoitusta.
Alumiinifosfaattia käytetään molekyyliseulana piidioksidin ja zeoliittien tavoin. AlPO4 muodostaa erilaisia kiderakenteita, joissa olevien huokosten halkaisija voi olla esimerkiksi 2 nanometriä. Tällaisia molekyyliseuloja voidaan käyttää teollisuudessa esim. aineiden kuivaukseen, hajujen ja saasteiden poistoon, ioninvaihtoon ja veden pehmentämiseen. Alumiinifosfaatin molekyyliseulakäyttö keksittiin 1982.
Lisäksi alumiinifosfaattia käytetään yksin tai yhdessä muiden aineiden kanssa joissain valkeissa väriaineissa, syöpymisen estoaineissa, sementeissä ja hammaslääketieteessä käytetyissä hammassementeissä.
Agrai

Agrai () eli Agra () () oli antiikin Ateenan kaupunginosa, joka sijaitsi kaupungin kaakkoisosassa Ilissos-joen eteläpuolella. Se ei ollut oma demos, vaan sijaitsi joko Alemman tai Ylemmän Agrylen demoksen alueella tai käsitti ne kummatkin.
Agrain nimi viittaa sen sijaintiin ”pelloilla” () tai maaseudulla varsinaisen kaupungin ulkopuolella. Agraissa sijaitsivat muun muassa Panateenalainen stadion ja Artemis Agroteran temppeli. Osa alueesta oli puolestaan pyhitetty Demeterille, sillä Pieniä Eleusiin mysteereitä tiedetään vietetyn osittain Agraissa. Siksi ne tunnettiin nimellä "ta en Agrais" (). Agraissa vietettiin myös Zeus Meilikhiokselle omistettua Diasia-juhlaa sekä kunnioitettiin Eileithyiaa.
Kronoksen ja Rhean temppeli

Kronoksen ja Rhean temppeli oli Kronokselle ja Rhealle omistettu kreikkalainen temppeli Ilissos-joen varrella Ateenassa Kreikassa. Se sijaitsi Olympoksen Zeuksen temppelin eteläpuolella, kaakkoon Apollon Delfinioksen temppelistä.
Temppeli oli rakennettu roomalaisella kaudella noin vuonna 150 jaa. Se liittyi läheiseen suureen Zeuksen temppeliin, joka saatettiin valmiiksi hieman aiemmin Hadrianuksen aikana, sillä Kronos ja Rhea olivat Zeuksen vanhemmat. Jo tyranni Peisistratoksen, joka aloitti Zeuksen temppelin rakennuttamisen arkaaisella kaudella 500-luvulla eaa., tiedetään rakennuttaneen Ateenaan myös Kronoksen ja Rhean temppelin. Se sijaitsi mahdollisesti roomalaisaikaisen temppelin paikalla.
Temppeli edusti doorilaista tyyliä. Siitä on säilynyt lähinnä sen perustukset. Temppeliin liittyi oletettavasti Kronia-juhla.
Temppeli purettiin alueen muiden rakennusten tavoin noin vuonna 258, kun keisari Valerianus rakennutti alueen poikki muurin goottien ja herulien hyökkäyksen pelossa.
Santo Domingo (Ecuador)

Santo Domingo de los Colorados, yleensä lyhyesti vain Santo Domingo on Ecuadorin Santo Domingo de los Tsáchilas -provinssin pääkaupunki. Se on Ecuadorin neljänneksi suurin, vuonna 2010 asukkaita oli yli 270 000.
Kaupungissa toimii Ecuadorin keskusyliopiston sivutoimipiste. 
Santo Domingo de los Colorados mainitaan jo Pedro Vicente Maldonadon kartassa vuodelta 1750. Se sai nimensä "Domingo" dominikaanimunkeilta, ja "Colorados" eli värjätyt, viittaa paikallisten asukkaiden tapaan värjätä tukkansa punaiseksi. Vuonna 1861 Santo Domingo de los Coloradosista tuli Quiton maaseutuseurakunta. Sen hallinnollinen asema on muuttunut sen jälkeen monta kertaa.
Panhellenion (pyhäkkö)

Panhellenion (, ) oli antiikin aikainen Zeus Panhelleniokselle ja Hera Panhellenialle omistettu pyhäkkö Ateenassa Kreikassa.
Panhellenionin rakennutti keisari Hadrianus noin vuonna 131–137 jaa. Se liittyi hänen perustamaansa Panhellenion-liittoon ja sen Panhellenia-juhlaan, ja toimi liiton kokouspaikkana sen edustajien kokoontuessa Ateenaan eri puolilta roomalaista Kreikkaa kerran vuodessa. Zeuksen ja Heran ohella se oli omistettu Hadrianukselle itselleen nimellä Hadrianos Panhellenios. Hänen puolisoaan Sabinaa puolestaan palvottiin Herana. Pyhäkkö purettiin alueen muiden rakennusten tavoin noin vuonna 258, kun keisari Valerianus rakennutti alueen poikki muurin goottien ja herulien hyökkäyksen pelossa.
Pyhäkkö sijaitsi Ilissos-joen pohjoisrannalla etelään Olympoksen Zeuksen temppelistä ja Apollon Delfinioksen temppelistä. Pyhäkköä ympäröi temenos, jonka koko oli noin 40 × 60 metriä. Temenokseen oli sisäänkäynti propylonin kautta. Pyhäkköön kuului pieni temppeli, joka sijaitsi temenoksen länsiosassa. Sen perustusten koko oli noin 5 × 8 metriä. Temppeli edusti korinttilaista tyyliä. Suurin osa pyhäkköalueesta on nykyisten katujen alla, ja ainoastaan pieni osa luoteiskulmasta on näkyvissä.
Tritopatreion

Tritopatreion () oli antiikin aikainen pyhäkkö Ateenassa Kreikassa. Se sijaitsi Kerameikoksen hautausmaa-alueella.
Tritopatreionista tiedetään suhteellisen vähän. Se oli todennäköisesti omistettu esi-esille, ja sen nimi tulee sanasta "tritopator" (monikossa "tritopatores"), mikä viittaa esi-isiin kolmen sukupolven takaa. Erään tulkinnan mukaan nimi viittaa tuntemattomiin esivanhempiin tai kaukaisiin esivanhempiin, jotka vielä muistetaan suvussa. Pyhäkkö on ollut olemassa viimeistään arkaaisella kaudella 500-luvulla eaa., mikä on päätelty sen muurista löytyneestä tuolle ajalle ajoitetusta piirtokirjoituksesta. Piirtokirjoitus viittaa paikkaan paitsi pyhäkkönä ("hieron") myös nimityksellä "abaton".
Pyhäkkö sijaitsi Kerameikoksen hauta-alueen keskellä Pyhän tien ja niin kutsutun Hautojen kadun risteyksessä kaupunginmuurin ja Dipylon-portin ulkopuolella. Pyhäkkö koostuu pienestä muurin ympäröimästä alueesta. Sen kulmissa on klassisella kaudella 400-luvun lopulla eaa. pystytetyt rajakivet ("horoi"). Pyhäkön sisäänkäynnit olivat länsi- ja itäsivuilla.
Maximilian Reinelt

Maximilian Josef Reinelt (24. elokuuta 1988 Ulm, Länsi-Saksa – 9. helmikuuta 2019 Sankt Moritz, Sveitsi) oli saksalainen soutaja, olympiavoittaja, maailman- ja euroopanmestari, joka kilpaili kahdeksikoissa.
Reinelt voitti kahdeksikoissa olympiakultaa Lontoossa 2012 ja olympiahopeaa Rio de Janeirossa 2016. Hän voitti lisäksi maailmanmestaruuksia, MM-hopeamitaleita ja Euroopan mestaruuksia. Reinelt kuoli 30-vuotiaana lysähdettyään hiihtoladulle Sveitsissä 10. helmikuuta 2019.
Jääkarhu soitti kerran Afrikkaan

Jääkarhu soitti kerran Afrikkaan on Ismo Virtasen ja Mariko Härkösen tekemä lyhytelokuva, joka on valmistettu vuonna 1997. Elokuvan juoni on seuraavanlainen: Grönlannissa asuva Jääkarhu soittaa Gorillalle Afrikkaan ja he sopivat vaihtokaupasta jossa Gorilla saa iglun ja Jääkarhu vastalahjaksi banaaneja. Postilaitos ottaa huolekseen tavaroiden kuljetuksen, mutta ennen kuin paketit ovat perillä on matkalla ehtinyt tapahtua kaikenlaista. Elokuva on esitetty televisiossa muutamia kertoja.
Myyrän aarre

Myyrän aarre on vuonna 2001 ensi-iltansa saanut lyhyt animaatioelokuva, jonka on ohjannut Tini Sauvo. Elokuva on Tini Sauvon kolmas ja toistaiseksi viimeinen lyhytelokuva. Kertojana toimii Vesa Mäkelä ja laulajana Aurora Ikävalko.
Elokuva on esitetty televisiossa viisi kertaa vuosina 2001, 2002, 2003 ja vuonna 2004 kahteen kertaan. Elokuva on kuvattu Yleisradion animaatiostudiossa Helsingin Pasilassa. Elokuvan käsikirjoitus voitti Camilla Mickwitzin muistolle järjestetyn käsikirjoituskilpailun vuonna 1990, ennen elokuvan tekemistä. 
Juoni.
Pieni myyrä etsii pudonnutta tähteä öisestä metsästä, jossa kaikki muut jo näyttävät löytäneen aarteensa.
Tekijät.
Yhteistuotanto: YLE TV1 Yhteistuotanto-ohjelmat / Sari Volanen
Tuotanto: Liisa Helminen Film Productions Oy / 2001
Markus Rautiainen

Markus Rautiainen (s. 19. marraskuuta 1993) on suomalainen futsalpelaaja, joka pelaa kaudella 2020-2021 Futsal-ligaa Akaa futsalissa. Rautiainen siirtyi Akaaseen Kampuksen Dynamosta kesällä 2020. Rautiainen on pelaajaprofiililtaan laitapelaaja, joka tunnetaan erityisesti kovasta ja tarkasta laukauksestaan.
Rautiainen on esiintynyt myös Suomen maajoukkueessa. Rautiainen teki maajoukkuedebyyttinsä Sloveniaa vastaan syksyllä 2016 ja viimeeksi hänet on nähty maajoukkuepaidassa Espanjaa vastaan pelatuissa maaotteluissa keväällä 2018. Rautiainen on voittanut Suomen paidassa kaksi Pohjoismaiden mestaruutta (2016 ja 2017) 
Kauden 2018-2019 Rautiainen kävi pelaamassa JoSePassa. Tätä ennen Rautiainen pelasi neljä kautta futsal-liigaa Kampuksen Dynamossa ja futsal-ykköstä LPK:ssa. Rautiaisen kasvattajaseura on Petäjäveden Petäjäiset. Kaudella 2017-2018 Rautiainen voitti Kadyn paidassa Suomen Mestaruuden.
G59 Records

G59 Records on yhdysvaltalainen hip hop -musiikkiin keskittyvä levy-yhtiö. Levy-yhtiön perustivat Ruby da Cherry, $crim, Ramirez, 7th Ward Navigator ja Tenshi D00M. G59 Recordsin artisteihin kuuluu muun muassa $uicideboy$, Night Lovell, Ramirez, Germ.
Uxue Barkos

Miren Uxue Barkos Berruezo (s. 1964 Pamplona) on espanjalainen toimittaja ja poliitikko.
Barkos opiskeli informaatiotutkimusta Navarran yliopistossa. 
Barkos aloitti toimittajana Espanjan yleisradioyhtiössä (RTVE) vuonna 1984, ja myöhemmin hän työskenteli "Navarra Hoy" -sanomalehdelle. Vuonna 1990 hän aloitti toimittajana navarralaisessa Euskal Telebista (ETB) -televisioyhtiössä.
Vuonna 2004 Barkos valittiin Espanjan edustajainhuoneen jäseneksi Nafarroa Bai -koalition ehdokkaana. Hänet valittiin uudelleen vuonna 2008 (Nafarroa Bai) ja 2011 (Geroa Bai). Hän on ollut Pamplonan kaupunginvaltuutettu 2007–2011 ja 2011–2015. 
Uxue Barkos nimitettiin Navarran aluejohtajaksi heinäkuussa 2015.
Zion Williamson

Zion Lateef Williamson (s. 6. heinäkuuta 2000 Salisbury, Pohjois-Carolina,) on yhdysvaltalainen koripalloilija, pelipaikaltaan lähimpänä pientä laitahyökkääjää tai isoa laitahyökkääjää.
Pelaajaura.
Williamson pelasi yliopistokoripalloa Duke Universityssä kauden 2018–2019. Williamsonin odotettiin yleisesti olevan ensimmäinen varaus, ja New Orleans Pelicans varasi hänet ensimmäisellä vuorollaan.
Taitojensa lisäksi Williamsonia pidetään fyysisenä poikkeusyksilönä: vaikka hän painaa samanpituisiin verrokkeihinsa nähden poikkeuksellisen paljon, hänellä on erinomainen ponnistusvoima. Kokoluokaltaan ja fyysisiltä ominaisuuksiltaan Williamsonia on verrattu muun muassa LeBron Jamesiin ja Charles Barkleyhin.
Sankarteos

Sankarteos (myös "Sankarintyö") on Aleksis Kiven näytelmä. Sen käsikirjoitus on kadonnut. Kiven kirjeenvaihdosta ilmenee, että "Sankarteos" valmistui samoihin aikoihin kuin "Lea" ja "Leo ja Liina", eli 1860-luvun lopulla. Kivi oli kirjoittanut syyskuussa 1867 Kaarlo Bergbomille kolmesta pienestä teoksesta, jotka hänellä on valmiina. "Lea" julkaistiin 1869, "Leo ja Liina" julkaistiin Kiven kuoleman jälkeen 1878.
"Sankarteoksesta" on säilynyt arvio, joka on päivätty 6. lokakuuta 1868. Arvion mukaan teos kuvaa kiitettävästi Suomen kansaa, mutta taiteellisesti se jää puolitiehen. Arvostelusta on päätelty "Sankarteoksen" olleen rakkausnäytelmä, jossa isän ja tyttären sukset menevät ristiin. Se muistuttaa siis "Karkureita", "Leaa" ja "Selman juonia". Näytelmässä on Heribert-niminen paroni, arvatenkin kilpakosijana, kuten "Karkurien" katala Niilo, joka häviää kaksinkamppailun ja ampuu voittajansa. "Sankarteos" lienee suunniteltu esitettäväksi helposti omaksuttavana seuranäytelmänä.
"Sankarteos" vastasi 1860-luvulla lisääntyneeseen suomenkielisten näytelmien kysyntään. Kivi itse arveli "Sankarteoksen" sopivan myös maaseudulla näyteltäväksi, sillä sen kaikki roolit ovat kevyitä.
Kiven näytelmiä muokannut Bergbom korjaili myös "Sankarteosta", ja Kivi hyväksyi Bergbomin tekemät muutokset.
"Sankarteoksen" ohella Kiven näytelmistä ovat kadonneet "Maisteri Virokannus" ja "Aino". "Ainosta" on säilynyt ainoastaan tieto, että se voitti 25 ruplan palkinnon ylioppilaiden näytelmäkilpailussa 1860-luvun alussa. "Maisteri Virokannus" puolestaan oli runoelma, jota Kivi työsti vuonna 1857.
Nakazawa

Nakazawa on muun muassa seuraavien henkilöiden sukunimi:
Nikola Erceg

Nikola Erceg (s. 9. maaliskuuta 1984) on serbialainen futsalpelaaja, joka pelaa kaudella 2019-2020 Ruotsin pääsarjassa, Örebro FC:n riveissä. Erceg on aiemmin edustanut Futsal-liigassa pelaavaa Sievi FS:ää. Erceg on voittanut Sievin kanssa kolme perättäistä Futsal-liigan mestaruutta (2015, 2016 ja 2017). Kauden 2016 - 2017 päätteeksi Erceg valittiin Kauden Futsalpelaajaksi . Erceg siirtyi syksyllä 2019 Örebrohon, jossa pelaavat myös suomalaiset Lari Honkanen, Taneli Kohonen ja jota valmentaa Jani Paananen. 
Ennen siirtymistään Sieviin kaudeksi 2012 Erceg pelasi futsalia Drina Gorazdessa Bosnia-Herzegovinassa. Erceg pelaa myös jalkapalloa. hän on keskikenttäpelaaja. Kaudella 2018 hän edusti Närpes Kraftia, joka pelaa kakkosessa. Aiemmin urallaan hän on pelannut Kakkosta myös FC YPA:n, PS Kemin, Kajaanin Hakan ja TP-47:n riveissä .
Cory Booker

Cory Anthony Booker (s. 27. heinäkuuta 1969 Washington DC, Yhdysvallat) on yhdysvaltalainen poliitikko ja senaattori New Jerseystä. Hän on Yhdysvaltain demokraattisen puolueen jäsen. Booker kilpaili demokraattisen puolueen presidenttiehdokkuudesta vuoden 2020 vaaleissa. Hän vetäytyi kisasta 13. tammikuuta 2020.
Huhtikuussa 2025 Booker piti 25 tuntia ja neljä minuuttia kestäneen puheen, joka on pisin puhe Yhdysvaltain senaatissa. Puheessa Booker osoitti demokraatti-puolueen vastustusta presidentti Donald Trumpin toimille. Useissa kohdissa puheen aikana Bookerin virkaveljet esittivät kysymyksiä. Booker myös pyysi viemään tuolinsa pois jotta hänelle ei tulisi kiusausta istua alas. Puheelle ei ole varsinaista aikarajaa, mutta puhujan on pysyttävä seisaaltaan ja puhuttava lähestulkoon jatkuvasti. Aiempi puhe-ennätys on vuodelta 1957, jolloin puhe pyrki estämään kansalaisoikeuksien muutoksen. Bookerin puhe kattoi useita aiheita sosiaaliturvasta, maahanmuutosta, taloudesta, koulutuksesta, sananvapaudesta ja ulkosuhteista. Puheessa käsiteltiin osia hänen saamistaan kirjeistä. Bookerin puhe ei ollut jarrutuskeskustelu vaan hänen mukaansa tarkoituksena oli varoittaa vakavasta ja välittömästä vaarasta, jonka Trumpin hallinto aiheuttaa demokratialle ja väestölle Yhdysvalloissa.
Bolivian kansallisarkisto ja -kirjasto

Bolivian kansallisarkisto ja -kirjasto (, lyhennys: ABNB; ) on Bolivian perustuslaillisessa pääkaupungissa Sucressa toimiva kansalliskirjaston ja kansallisarkiston sekä yleisen kirjaston käsittävä julkinen kansallinen instituutio ja rakennuskokonaisuus.
Kansalliskirjasto sai Boliviassa alkunsa heinäkuussa 1825 alkujaan nimellä Chuquisacan yleinen kirjasto ("Biblioteca Pública de Chuquisaca"). 1870-luvulla kirjasto alettiin tuntea jo kansalliskirjastona ja sen virkailijoita kutsuttiin toisinaan kansalliskirjastonhoitajiksi. Kansalliskirjaston asema tuli virallisesti näkyviin 19. kesäkuuta 1872 annetussa säädöksessä. Bolivian kansallisarkisto perustettiin kenraali Narciso Camperon hallituksen aikana 18. lokakuuta 1883 annetulla säädöksellä.
Nykyiseen rakennukseensa Bolivian kansallisarkisto ja -kirjasto muutti vuoden 2003 alussa. Uuden rakennuksen rakennutti Bolivian keskuspankin kulttuurirahasto (Fundación Cultural del Banco Central de Bolivia).
Bolivian aikuisväestöstä (yli 15-vuotiaat) oli YK:n erityisjärjestö Unescon mukaan lukutaitoisia 92,46 prosenttia (vuonna 2015). Vuoden 2001 väestönlaskennan mukaan espanja oli äidinkielenä 60,7 prosentilla väestöstä, ketšua 21,2 prosentilla, aimara 14,6 prosentilla. Vieraskielisiä oli 2,4 prosenttia ja muita kieliä puhui 1,2 prosenttia. Tästä huolimatta esimerkiksi kansallisarkiston- ja kirjaston verkkosivusto vaikuttaa olevan toteutettu ainoastaan espanjankielisenä (tai ei sisällä linkkejä Bolivian muihin virallisiin kieliin), jonka lisäksi ABNB:llä on tästä erillinen suppeampi englanninkielinen sivusto.
Greifensee

Greifensee on järvi Koillis-Sveitsissä Zürichin kantonissa. Järven laskujoki on Glatt.
Järven pinta-ala on 8,6 neliökilometriä. Se on kuusi kilometriä pitkä ja noin kilometrin levyinen. Järven valuma-alue on 164 neliökilometriä.
Greifenseehen laskevia jokia ovat Pfäffikerseen laskujoki Aabach ja kaakon suunnasta laskeva Mönchaltorfer Aa.
Järveä ympäröivät kunnat ovat Schwerzenbach, Greifensee, Uster, Mönchaltorf, Maur ja Fällanden.
La Parisienne

La Parisienne on Casimir Delavignen kuuluisa laulu. Se sävellettiin heinäkuun vallankumouksen jälkeen, kunnianosoituksena sille. Laulu oli Ranskan kansallislauluna heinäkuun monarkian aikana vuosina 1830–1848. 
Sanat.
&lt;poem&gt;1&lt;/poem&gt;
&lt;poem&gt;Peuple Français, peuple de braves,
La Liberté rouvre ses bras ;
On nous disait : soyez esclaves !
Nous avons dit : soyons soldats !
Soudain Paris, dans sa mémoire
A retrouvé son cri de gloire :
En avant, marchons
Contre les canons ;
À travers le fer, le feu des bataillons,
Courons à la victoire. (bis)&lt;/poem&gt; 
&lt;poem&gt;2&lt;/poem&gt;
&lt;poem&gt;Serrez vos rangs, qu’on se soutienne !
Marchons ! chaque enfant de Paris
De sa cartouche citoyenne
Fait une offrande à son pays ;
Ô jour d’éternelle mémoire !
Paris n’a plus qu’un cri de gloire :
En avant, marchons
Contre les canons ;
À travers le fer, le feu des bataillons,
Courons à la victoire. (bis)&lt;/poem&gt;
&lt;poem&gt;3&lt;/poem&gt; 
&lt;poem&gt;La mitraille en vain nous dévore,
Elle enfante des combattants ;
Sous les boulets voyez éclore
Ces vieux généraux de vingt ans.
Ô jour d’éternelle mémoire !
Paris n’a plus qu’un cri de gloire :
En avant, marchons
Contre les canons ;
À travers le fer, le feu des bataillons,
Courons à la victoire. (bis)&lt;/poem&gt;
&lt;poem&gt;4&lt;/poem&gt; 
&lt;poem&gt;Pour briser leurs masses profondes,
Qui conduit nos drapeaux sanglants ?
C’est la liberté des deux Mondes,
C’est Lafayette en cheveux blancs.
Ô jour d’éternelle mémoire !
Paris n’a plus qu’un cri de gloire :
En avant, marchons
Contre les canons ;
À travers le fer, le feu des bataillons,
Courons à la victoire. (bis)&lt;/poem&gt;
&lt;poem&gt;5&lt;/poem&gt; 
&lt;poem&gt;Les trois couleurs sont revenus,
Et la colonne, avec fierté,
Fait briller à travers les nues
L’arc-en-ciel de sa liberté,
Ô jour d’éternelle mémoire !
Paris n’a plus qu’un cri de gloire :
En avant, marchons
Contre les canons ;
À travers le fer, le feu des bataillons,
Courons à la victoire. (bis)&lt;/poem&gt;
&lt;poem&gt;6&lt;/poem&gt; 
&lt;poem&gt;Soldat du drapeau tricolore,
D’Orléans ! roi qui l’a porté,
Ton sang se mêlerait encore
À celui qu’il nous a couté.
Ô jour d’éternelle mémoire !
Paris n’a plus qu’un cri de gloire :
En avant, marchons
Contre les canons ;
À travers le fer, le feu des bataillons,
Courons à la victoire. (bis)&lt;/poem&gt;
&lt;poem&gt;7&lt;/poem&gt;
&lt;poem&gt;Tambours, du convoi de nos frères,
Roulez le funèbre signal ;
Et nous, de lauriers populaires
Chargeons leur cercueil triomphal.
Ô temple de deuil et de gloire !
Panthéon, reçois leur mémoire !
Portons-les marchons
Découvrons nos fronts
Soyez immortels vous tous que nous pleurons,
Martyrs de la victoire. (bis)&lt;/poem&gt;
Gylling

Gylling on muun muassa seuraavien henkilöiden sukunimi:
Piklas

Piklas Oy on suomalainen ikkuna- ja ulko-ovivalmistaja, joka toimii Pyhännällä Pohjois-Pohjanmaalla. Piklas valmistaa puualumiini-ikkunoita ja ulko-ovia, joiden kuluttajamyynti tapahtuu yrityksen oman verkkokaupan ja asennuspalvelua tarjoavan PiklasKumppani-verkoston kautta. Piklas valmistaa ikkunoita myös talotehtaille. 
Tuotantokapasiteetti on noin 120 000 ikkunaa ja ovea vuodessa. 
Tuotteet.
Piklas valmistaa mittatilaustyönä kiinteitä ja sisään avautuvia puualumiini-ikkunoita sekä ulko-ovia. Piklas-ulko-ovien materiaalina on joko massiivipuu tai HDF-puukuitulevy. Kaikista ovimalleista on yhteensopiva ovisarja, joka kattaa talon eri sisäänkäynnit: terassiovet, levikkeet, parvekeovet, umpiovet ja pariovet samalla ulkoasulla. Massiivipuisia ulko-ovia valmistetaan samoilla Piklas-suositusväreillä kuin ikkunoita. Kaikilla Piklas-ikkunoilla ja ulko-ovilla on Avainlippu-tunnus. 
Piklas-ikkunoiden sisäpintoihin ja HDF-ulko-oviin on yli 200 värivaihtoehtoa. 
Historia ja omistus.
Piklas-ikkunoita on valmistettu 1970-luvun alusta Pyhännän Rakennustuote Oy:n osana. Vuoden 2005 lopulla ikkunateollisuus eriytettiin omaksi osakeyhtiöksi. 
Vuonna 2014 Piklas investoi ulko-ovitehtaaseen ja oman ulko-ovimalliston valmistus Pyhännällä käynnistyi vuonna 2015. Piklas Oy avasi ikkuna- ja oviverkkokaupan vuonna 2014. Verkkokaupalle on myönnetty Design from Finland -tunnustus. 
Piklas Oy kuuluu mekaaniseen puunjalostamiseen erikoistuneeseen PRT-Forest-konserniin, jonka omistaa Sydänmetsän perhe. Konsernin liikevaihto vuonna 2017 oli 34 miljoonaa euroa ja sen tytäryhtiöitä ovat Piklaksen lisäksi muun muassa hirsitaloja valmistava Kontiotuote Oy, talotoimittaja Jukkatalo Oy, puutaloja valmistava Lappli-Talot Oy ja Pyhännän Rakennustuote Oy. Vuonna 2025 konsernin liiketoiminta koostuu lähes kokonaan Piklas Oy:n ikkuna- ja oviliiketoiminnasta. 
Vuonna 2024 Piklas Oy toteutti historiansa suurimman investoinnin ottamalla käyttöön nykyaikaisen osavalmistuslinjan.
Viveka Lanne

Viveka Lanne (s. 1974) on Huittisten kaupunginjohtaja. Aikaisemmin hän on toiminut Siikaisten kunnanjohtajana. Hän siirtyi kunnanjohtajan virkaan Satakuntaliiton aluekehitysasiantuntijan tehtävästä. Puoluetaustaltaan Lanne on taustaltaan keskustalainen, ja hän on toiminut Keskustan Porin valtuustoryhmän puheenjohtajana ja Porin kaupunginvaltuutettuna.
Siikaisten valtuuston kunnanjohtajavaalissa 9. heinäkuuta 2015 Lanne sai 10 ääntä, Olli Rajala 5 ääntä ja Karri Kunnas yhden äänen. Karri Kunnas valittiin Lanteen kieltäytymisen varalle.
Lanne valittiin Huittisten kaupunginjohtajaksi 25. huhtikuuta 2022 järjestetyssä vaalissa. Hän sai toisella kierroksella äänistä 23, kun vastaehdokas Timo Kaunisto sai 11.
Yksityiselämä.
Lanne on naimisissa ja hänellä on miehensä kanssa lapsia.
Kimmo Puolitaival

Kimmo Juhani Puolitaival (s. 1956) on Merikarvian kunnanjohtaja. Hän siirtyi kunnanjohtajan virkaan Varsinais-Suomen Ely-keskuksen ylijohtajan tehtävästä. Sitä ennen hän työskenteli Varsinais-Suomen TE-toimiston johtajana.
Puolitaival on toiminut Turun rauhanyhdistyksen puheenjohtajana.
Francisca Fuentes

Äiti Francisca Fuentes O.P. (myös Pyhän Hengen Francisca; 1647 Manila, Filippiinit – 24. elokuuta 1711 Intramuros, Manila, Filippiinit) oli dominikaaninunna ja järjestön "Dominican Sisters of Saint Catherine of Siena" perustaja. Hän eli seuraavien 8 paavien hallintokausien aikana: Innocentius X (1644–1655), Aleksanteri VII (1655–1667), Klemens IX (1667–1669), Klemens X (1670–1676), autuas Innocentius XI (1676–1689), Aleksanteri VIII (1689–1691), Innocentius XII (1691–1700) ja Klemens XI (1700–1721). Hän kuoli luonnollisista syistä, on haudattu Manilaan ja hänen kanonisaatioprosessinsa on avattu.
Marjo Rantanen

Marjo Rantanen (s. 7. toukokuuta 1976) on suomalainen tunnelmamuotoilun kehittäjä, tietokirjailija, ammattipuhuja, valmentaja ja stand up -koomikko. Hän on Suomen tietokirjailijat ry:n jäsen.
Saksan ja Suomen suhteet

Saksan ja Suomen suhteet alkoivat Saksan keisarikunnan tunnustettua Suomen valtion 4. tammikuuta 1918. Maiden väliset diplomaattisuhteet Saksan demokraattisen tasavallan kanssa solmittiin 1972 ja Saksan liittotasavallan kanssa 1973. Suomen suurlähetystö sijaitsee Berliinissä ja Saksan suurlähetystö Helsingissä. Suomen Berliinin-suurlähettiläänä toimii Ritva Koukku-Ronde.
Molemmat maat ovat Euroopan unionin ja Naton jäseniä.
PunaMusta

PunaMusta Oy on Rebl Group -konserniin kuuluva painotalo. Se on yksi Suomen suurimmista painotaloista. 
PunaMusta painaa muun muassa Aku Ankka -lehteä, Suomen Autolehteä, Suomen Kuvalehteä sekä Jääkiekkolehteä. PunaMusta Oy:llä on painotalot Tampereella, Joensuussa, Seinäjoella, Lahdessa, Vantaalla ja Forssassa. PunaMusta palvelee muun muassa aikakaus- ja sanomalehtien, mainospainotuotteiden ja viestinnän materiaalien suunnittelussa, sisällöntuotannossa, sivunvalmistuksessa ja painamisessa. Lisäksi PunaMustassa hoidetaan Tampereen Ratikan teippausten ja diginäyttöjen sekä digitaalisten ulkoratkaisuiden mediamyynti. PunaMusta Oy osti I-print Oy:n liiketoiminnan 29.12.2023 sekä Lehtisepät Oy:n Lahdessa sijaitsevan arkkipainoliiketoiminnan 31.1.2024. PunaMusta Oy:n toimitusjohtaja on Jari Avellan.
Vastuullisuus.
PunaMusta tarjoaa mahdollisuutta ostaa painotuotteet 100-prosenttisesti hiilineutraaleina. Tuotannon jäljelle jääneet päästöt kompensointiin Verified Carbon Standard (VCS) -sertifioidun ilmastoprojektin kautta. PunaMustan emoyhtiö Rebl Group asetti omat kunnianhimoiset ilmastotavoitteensa, jotka hyväksyttiin Science Based Targets -hankkeessa toukokuussa 2024. PunaMustalle on myönnettu Avainlippu-tunnus merkkinä tuotteiden ja palveluiden kotimaisuudesta.
Xiaomi Redmi 6A

Xiaomi Redmi 6A on Xiaomin vuonna 2018 julkaisema älypuhelin, jossa on esiasennettuna Android 8.1 (Oreo) -käyttöjärjestelmä Xiaomin MIUI-käyttöliittymällä.
Tekniset tiedot.
Muotoilu.
Xiaomi Redmi 6A -älypuhelimessa on 5,5-tuumainen näyttö HD 2:1-resoluutiolla.
Fyysiset osat.
Laitteesta löytyy 2 Gigahertsin 4-ydin prosessori. Laitteessa on 2 gigatavua RAM-muistia ja 16 gigatavua sisäistä muistia. Puhelimen muisti on laajennettavissa enintään 256 gigatavun microSD-kortilla.
Kamerat ja multimedia.
Laitteessa on 13 megapikselin takakamera. Etukameran tarkkuus on puolestaan 5 megapikseliä.
Videokuvaus voidaan tehdä 1080p (Full HD) -resoluutioilla 30fps.
Ohjelmisto.
Julkaisuhetkellä laitteessa oli esiasennettuna Android 8.1 (Oreo) Xiaomin MIUI-käyttöliittymällä.
Lähteet.
https://www.phonearena.com/phones/Xiaomi-Redmi-6A_id11009
Rubiinisatakielet

Rubiinisatakielet ("Calliope") on sieppojen heimoon kuuluva varpuslintusuku. John Gould kuvasi suvun vuonna 1836.
Lajit.
Sukuun kuuluu seuraavat 5 lajia:
Mikko Hupa

Mikko Markus Hupa (s. 12. syyskuuta 1952 Helsinki) on suomalainen kemisti, joka toimi Åbo Akademin rehtorina vuosina 2015–2019.
Hupa on ollut vuodesta 1998 Åbo Akademin epäorgaanisen kemian professori. Hupa väitteli tekniikan tohtoriksi Åbo Akademissa vuonna 1980. Ennen rehtoriksi valintaansa Hupa toimi Åbo Akademin toisena vararehtorina vuodesta 2012.
Saavutuksia.
Vuonna 2014 Åbo Akademi nimitti Hupan vuoden tutkimusjohtajaksi. Vuonna 2017 International Chemical Recovery Conference myönsi Hupalle "Lifetime Achievement Award" -tunnustuksen. Hupa on myös Aalto-yliopiston kunniatohtori.
Thomas Petersson

Thomas Petersson (s. 1965) on ruotsalainen pöytäjääkiekkoilija, joka edustaa Saanapu Cyclones-nimistä seuraa. Petersson on voittanut urallaan veteraanien maailmanmestaruuden vuonna 2005 sekä hopeaa ja pronssia avoimen sarjan MM-kilpailuista vuosilta 1991 ja 2001. Petersson on tällä hetkellä ITHF:n maailmanrankingissa sijalla 97.
Lippojoki

Lippojoki on suomalainen sukunimi seuraavilla henkilöillä:
Kolumbian kansalliskirjasto

Kolumbian kansalliskirjasto (, lyhennys: BNC; ) on Kolumbian pääkaupungissa Bogotássa toimiva kansalliskirjasto.
High Hopes (albumi)

High Hopes on yhdysvaltalaisen muusikon Bruce Springsteenin 24. albumi. Se julkaistiin 14. tammikuuta 2014. Albumi nousi parhaimmillaan Suomen virallisen listan kärkeen vuonna 2014.
Albumi sisältää kaksi cover-kappaletta. ”Just Like Fire Would” on alunperin The Saintsin ja ”Dream Baby Dream” Suiciden kappale.
75 (luku)

75 (seitsemänkymmentäviisi) on luonnollinen luku, jota edeltää luku 74 ja seuraa luku 76.
Lemonade (albumi)

Lemonade on yhdysvaltalaisen laulaja Beyoncén kuudes studioalbumi. Albumi julkaistiin 23. huhtikuuta 2016 Parkwood Entertainmentin ja Columbia Recordsin kautta. 
Albumi julkaistiin välittömästi sen jälkeen, kun HBO oli esittänyt albumista tunnin mittaisen visuaalisen version. Lemonade on Beyoncén toinen "visuaalinen albumi" vuoden 2013 "Beyoncén" jälkeen sekä konseptialbumi, jonka kappaleet kertovat Beyoncén kokemasta tunteiden myrskystä petetyksi tulemisen jälkeen.
Heinäkuussa 2017 Yhdysvaltojen julkisen palvelun radioyhtiö NPR nimesi albumin kymmenen kaikkien aikojen merkittävimmän naisen tekemän musiikkialbumin joukkoon.
Palkinnot ja ehdokkuudet.
"Lemonade" oli ehdolla yhdeksän Grammy-palkinnon saajaksi vuoden 2017 Grammy Awards -gaalassa. Albumi voitti parhaan urbaanin nykyalbumin ja parhaan musiikkivideon palkinnot, mutta hävisi vuoden albumin palkinnon Adelen albumille "25""."
Abbekerk

Abbekerk on kaupunki Medemblikissä, Pohjois-Hollannin maakunnassa Alankomaissa. Se sijaitsee noin 9 kilometriä Hoornista pohjoiseen sekä noin 27 kilometriä Enkhuizenista luoteeseen. Kaupungin väkiluku vuonna 1970 oli 1 426. Abbekerk sai kaupunkioikeudet vuonna 1414.
Ilmasto.
Abbekerkissa lämpimin kuukausi on elokuu ja kylmin tammikuu. Eniten sataa heinä- ja joulukuussa, vähiten huhtikuussa.
Vilskettä Vesillä

Vilskettä Vesillä () on suomeksi ja ruotsiksi ilmestyvä kirjasarja. Alle kouluikäisille ja alakouluikäisille lapsille suunnattujen kirjojen tarkoitus on opettaa liikkumaan turvallisesti vesillä.
"Vaahtopäät purjehdusleirillä" kertoo kuuden ystävyksen leiriviikosta. Purjehdusleirillä Oliver saa viisi uutta ystävää; pienen Saagan, huolellisen Nupun, hyväruokahaluisen ja myötäilevän Mikon, veikeän ja kaikesta innostuvan Lunan sekä insinööriksi isona aikovan Leon. Heistä tulee Vaahtopäitä, jotka opettelevat Sisun ja Mariannen ohjauksessa jollapurjehduksen alkeita. 
Sarjaan kuuluva kaksikielinen "Vesiloruja – Vattenramsor" on vedestä ja sen eri olomuodoista kertova, alle 6-vuotiaille lapsille suunnattu lorukirja. Päähenkilöitä ovat Sonja ja Oliver.
Kirjojen kieliasu toteutettu yhteistyössä äidinkielenopettajien kanssa. Kirja perustuu Suomen Purjehdus ja Veneilyn ry:n viralliseen opetusmalliin. Kirjan kuvituksen ja ulkoasun on tehnyt kuvittaja ja taittaja Pekka Rahkonen. 
Luokkalukukirjahanke.
Vilskettä Vesillä -hankkeen tavoite on kattaa Suomen alakoulut vuosien 2021-2024 välillä. Lokakuussa 2022 Vilskettä vesillä -hanke on käynnistynyt 41 kunnassa. Ahvenanmaalla hanke käynnistyi alakoulujen ohella päiväkodeissa.
Vilskettä Vesillä -luokkalukukirjahankkeelle myönnettiin Vuoden Veneilyteko 2021 -tunnustus. Tunnustuksen myöntää Veneilytoimittajat ry.
Óscar Cristi

Óscar Cristi Gallo (29. kesäkuuta 1916 – 25. maaliskuuta 1965) oli chileläinen esteratsastaja ja olympiamitalisti.
Cristi saavutti yksilö- ja joukkuekilpailuissa olympiahopeaa Helsingissä 1952 ollen ensimmäinen useamman olympiamitalin voittanut chileläisurheilija. Hän kuoli 48-vuotiaana auto-onnettomuudessa vuonna 1965.
Ricardo Echeverría

Ricardo Echeverría (31. toukokuuta 1918 Antofagasta – 15. elokuuta 1988 Angol) oli chileläinen esteratsastaja ja olympiamitalisti.
Echeverría saavutti joukkuekilpailussa olympiahopeaa Helsingissä 1952. Yksilökilpailussa hän sijoittui 28:nneksi.
Toivo Himanen

Toivo Himanen (28. tammikuuta 1905 Mikkelin maalaiskunta – 16. syyskuuta 1960) oli "Savonmaan" päätoimittaja. 
Henkilöhistoria.
Toivo Himasen vanhemmat olivat opettaja Taavi Himanen ja Nanna Benedikta Gerdt ja puoliso vuodesta 1935 Sylvi Irene Olkkonen. Himanen pääsi ylioppilaaksi Mikkelin lyseosta 1924 ja opiskeli Helsingin yliopistossa. Hän työskenteli ensin "Mikkelin Sanomien" palveluksessa ja tuli "Savonmaan" päätoimittajaksi 1934. Hän hoiti tehtävää kuolemaansa asti. Himanen menehtyi autolautalla Tanskasta Helsinkiin, ollessaan palaamasta Itävallasta Suomeen. Hän osallistui aktiivisesti Savonlinnan kunnalliselämään, muun muassa Savonlinnan kaupunginvaltuuston ja -hallituksen jäsenenä 1946–1953 sekä eri lautakuntien, toimikuntien, kirkkovaltuuston ja Savonlinnassa toimivien yhdistysten jäsenenä. Himanen oli myös Saimaan matkailuvaltuuskunnan asiamies 1939–1942. Sotilasarvoltaan Himanen oli luutnantti (1941).
César Mendoza

César Leonidas Mendoza Durán (11. marraskuuta 1918 Santiago de Chile – 13. marraskuuta 1996 Santiago de Chile) oli chileläinen maata hallinneen sotilasjuntan jäsenenäkin toiminut järjestyspoliisin päällikkö ja esteratsastuksen olympiamitalisti.
Mendoza saavutti esteratsastuksen joukkuekilpailussa olympiahopeaa Helsingissä 1952. Yksilökilpailussa hän sijoittui jaetulle 7. sijalle.
Chilen sotilasvallankaappauksessa 1973 Mendoza kuului järjestyspoliisi "Carabineros"in edustajana maata hallinneeseen sotilasjunttaan. Hän kuului valtionhallintoon myös tämän jälkeen vuoteen 1985 asti.
Mahmood

Alessandro Mahmoud (s. 12. syyskuuta 1992 Milano, Italia) on italialainen laulaja ja lauluntekijä.
Hänen äitinsä on italialainen, alun perin kotoisin Sardiniasta ja hänen isänsä on egyptiläinen. Mahmood voitti vuoden 2019 San Remon musiikkifestivaalit kappaleellaan "Soldi" ja edusti näin Italiaa vuoden 2019 Euroviisuissa Tel Avivissa. Hän sijoittui toiseksi. Hän ansaitsi paikkansa San Remon festivaaleilla voittaessaan erillisen "Sanremo Giovani 2018" -kilpailun toisen illan kappaleellaan "Gioventù bruciata". Mahmood osallistui myös Italian "X Factor" -kilpailun kuudennelle tuotantokaudelle.
Vuonna 2022 Mahmood voitti San Remon musiikkifestivaalit yhdessä Blancon kanssa kappaleella "Brividi". Täten he edustivat Italiaa vuoden 2022 Euroviisuissa Torinossa. Duo kilpaili eurovision laulukilpailun finaalissa 14. toukokuuta ja sijoittui finaalin kuudenneksi. Vuonna 2024 Mahmood kilpaili San Remon musiikkifestivaalissa kappaleella "Tuta gold". Hän sijoittui festivaalissa kuudenneksi.
Soldi (Mahmoodin kappale)

Soldi on Mahmoodin esittämä kappale, jolla hän voitti San Remon musiikkifestivaalit 2019 ja edusti Italiaa vuoden 2019 Eurovision laulukilpailussa.
Kappale kilpaili Euroviisujen finaalissa, jossa se sai 472 pistettä ja sijoitui lopputuloksissa toiseksi.
Australian avoin tennisturnaus 2019 – miesten kaksinpeli

Novak Đoković voitti turnauksen seitsemännen kerran päihittämällä Rafael Nadalin loppuottelussa.
Sijoitetut pelaajat.
&lt;section begin=sijoitetut /&gt;
&lt;section end=sijoitetut /&gt;
Australian avoin tennisturnaus 2019 – naisten kaksinpeli

Naomi Ōsaka voitti turnauksen päihittämällä Petra Kvitován loppuottelussa.
Sijoitetut pelaajat.
&lt;section begin=sijoitetut /&gt;
&lt;section end=sijoitetut /&gt;
Lucas Saatkamp

Lucas Saatkamp (s. 6. maaliskuuta 1986 Lajeado, Brasilia) on brasilialainen lentopalloilija, joka on voittanut olympiakultaa ja maailmanmestaruden. Hän on pituudeltaan 209-senttinen ja pelipaikaltaan keskitorjuja.
Saatkamp on voittanut olympiakultaa Rio de Janeirossa 2016 ja saavuttanut olympiahopeaa Lontoossa 2012. Hän on voittanut maailmanmestaruuden vuonna 2010 sekä saavuttanut MM-hopeaa vuosina 2014 ja 2018.
Michael Rice

Michael Rice (s. 1997 Hartlepool, Englanti, Iso-Britannia), on brittiläinen laulaja. Hän edusti Isoa-Britanniaa kappaleella ”Bigger Than Us” vuoden 2019 Eurovision laulukilpailussa Tel Avivissa, Israelissa. Rice nousi kuuluisuuteen voittaessaan BBC Onen järjestämän "All Together Now" -kilpailun vuonna 2018 sekä osallistuessaan "The X Factor" -kilpailun 11. tuotantokaudelle vuonna 2014.
Ura.
2014–2018: "The X Factor" &amp; "All Together Now".
Vuonna 2014 Rice osallistui "The X Factor UK" -kilpailun 11. tuotantokaudelle. Hän koe-esiintyi kilpailussa Whitney Houstonin kappaleella "I Look to You". Hän kuitenkin tippui kilpailusta Bootcamp-vaiheessa. Vuonna 2018 Rice osallistui BBC Onen "All Together Now" -laulukilpailun ensimmäiselle tuotantokaudelle ja voitti kilpailun.
2019– "Eurovision laulukilpailu".
Tammikuussa 2019 Ricen ilmoitettiin olevan yksi kuudesta kilpailijasta, jotka kilpailisivat Ison-Britannian euroviisukarsinnassa nimeltä "Eurovision: You Decide". 8. helmikuuta hän voitti kilpailun kappaleellaan ”Bigger Than Us”. Kappaleen ovat kirjoittaneet Laurell Barker, Anna-Klara Folin, John Lundvik ja Jonas Thander.
Apollon Dafneioksen temppeli

Apollon Dafneioksen temppeli oli antiikin aikainen Apollon Dafneiokselle omistettu kreikkalainen temppeli Attikassa Kreikassa. Se sijaitsi Aigaleos- ja Poikilon-vuorten välisessä solassa, jonka kautta kulki Pyhä tie Ateenasta Eleusiihin. Temppelin arkeologiset jäänteet sijaitsevat nykyisen Chaïdárin Dafnín kaupunginosassa Dafnín luostarin alueella.
Historia.
Apollon Dafneioksen temppeli oli rakennettu alun perin oletettavasti klassisella kaudella. Tarkkaa ajoitusta ei kuitenkaan tunneta, koska temppelin perustukset ovat nykyisen luostarin alla, eikä niitä ole voitu tutkia kovin hyvin. Temppeli oli omistettu Apollonille, joka yhdistettiin usein laakeripuuhun ("dafnē"), ja tämän lisäksi myöhemmin myös Athenelle, Demeterille ja Korelle. Apollonin Dafneios-epiteetti on säilynyt edelleen nykyisen kaupunginosan ja luostarin nimessä.
Kreikkalaisessa mytologiassa temppelin alkuperä liittyi Kefaloksen jälkeläisiin Khalkinokseen ja Daitokseen. Kefalos oli karkotettu Ateenasta vaimonsa murhan vuoksi, jonka jälkeen hän siirtyi saarelle, joka sai hänestä nimen Kefalonia. Khalkinos ja Daitos, jotka olivat Kefaloksen jälkeläisiä kymmenennessä polvessa, pyysivät myöhemmin Delfoin oraakkelilta lupaa palata Ateenaan. Oraakkeli kehotti näitä uhraamaan Apollonille ensimmäisenä siinä kohdassa Attikaa, missä näkevät kolmisoudun kulkevan maalla. Kun he saapuivat Poikilon-vuoren kohdalle, he näkivät käärmeen, joka kiirehti pesäänsä, ja uhrasivat siinä Apollonille.
Alarikin johtamat visigootit tuhosivat temppelin vuonna 395/396. Sen paikalle rakennettiin basilikakirkko 400-luvulla, ja se laajennettiin ja kunnostettiin paikan ensimmäiseksi luostariksi Justinianuksen aikana vuosina 527–565. Nykyinen luostari paikalla on peräisin bysanttilaiselta kaudelta noin vuodelta 1080.
Rakennukset ja löydökset.
Temppeli oli osa laajempaa pyhäkköaluetta. Temppelirakennuksesta on säilynyt osia uudelleenkäytettynä luostarin rakenteissa. Luostarin pylväskäytävässä on doorilaisten pylväiden kapiteeleja klassiselta kaudelta ja eksonartheksissa joonialainen pylväs kapiteeleineen roomalaiselta kaudelta. Pausaniaan mukaan pyhäkköalueella oli Apollonin, Athenen, Demeterin ja Koren patsaat. Pyhäkön päätemppeli ei kuitenkaan ilmeisesti ole ollut erityisen suuri, joten on mahdollista, että ainakin Demeterille ja Korelle on ollut alueella toinen, pienempi temppeli.
Koko pyhäkköalue oli ympäröity temenos-muurilla. Ainakin osa luostarin bysanttilaisaikaisesta muurista on rakennettu sen päälle. Muurin itäportti on ilmeisesti antiikin aikaisen portin paikalla. Temppelin lähellä sijaitsi Panille ja nymfeille omistettu luola sekä Afroditen pyhäkkö.
Douglas Souza

Douglas Correia de Souza (s. 20. elokuuta 1995 Santa Bárbara d'Oeste, Brasilia) on brasilialainen lentopalloilija, joka on voittanut olympiakultaa ja saavuttanut MM-hopeaa. Hän on pituudeltaan 199-senttinen.
Souza on voittanut olympiakultaa Rio de Janeirossa 2016 ja saavuttanut MM-hopeaa Italian ja Bulgarian kisoissa vuonna 2018.
Apollon Delfinioksen temppeli

Apollon Delfinioksen temppeli eli Delfinion (, ) oli antiikin aikainen Apollon Delfiniokselle ja Artemis Delfinialle omistettu kreikkalainen temppeli Ilissos-joen varrella Ateenassa Kreikassa.
Historia.
Delfinion rakennettiin klassisella kaudella noin vuonna 450 eaa., mutta sen paikalla on saattanut sijaita jo varhaisempi, arkaaisella tai jo mykeneläisellä kaudella rakennettu pyhäkkö. Kreikkalaisessa mytologiassa temppelin paikkaa pidettiin samana, jossa sijaitsi Aigeuksen palatsi ja jossa tämä tunnusti Ateenaan Troizenista palanneen Theseuksen pojakseen. Myös temppelin alkuperä liitettiin Aigeukseen. Pausaniaan mukaan se oli juuri rakenteilla, kun Theseus palasi. Delfinioniin liittyi Delfinia-juhla, jonka kulkue päättyi temppelille.
Delfinionin yhteydessä toimi oikeusistuin, joka käsitteli surmatapaukset silloin, kun syytetty piti surmaa oikeutettuna tai esitti sen vahingoksi. Siellä vannottiin myös valat Ateenan kansalaisuutta myönnettäessä. Oikeusistuimen rakennus oli rakennettu arkaaisella kaudella noin vuonna 500 eaa. Mytologiassa sen alkuperä juonnettiin Theseukseen, joka olisi saanut oikeusistuimelta vapautuksen joko siitä, että surmasi ilkityöntekijät Skironin ja Prokrusteen Isthmoksen tiellä kotimatkallaan, tai siitä että surmasi pallantidit, tai kummastakin.
Temppeli ja oikeusistuin purettiin alueen muiden rakennusten tavoin noin vuonna 258, kun keisari Valerianus rakennutti alueen poikki muurin goottien ja herulien hyökkäyksen pelossa. Alueen arkeologiset kaivaukset suoritettiin 1950–1960-luvuilla.
Rakennukset ja löydökset.
Delfinionin temppeli sijaitsi lähellä Olympoksen Zeuksen temppeliä sen eteläpuolella. Se edusti doorilaista tyyliä ja oli peripteraalitemppeli ja kummassakin päässä distylos in antis. Temppelin perustusten koko oli noin 15 x 33 metriä ja siinä oli lyhyillä sivuilla kuusi ja pitkillä sivuilla 13 pylvästä. Temppeli oli rakennettu poros-kalkkikivestä ja koristeltu marmorisilla metoopeilla, päätykolmio- ja akroterion-koristeilla ja kattolaatoilla. Sitä ei ilmeisesti ollut maalattu.
Oikeusistuimen rakennus on tunnistettu heti temppelin lounaispuolelta. Se oli temppeliä pienikokoisempi ja siihen kuului kolme huonetta. Sen lattiat oli koristeltu myöhäisellä klassisella tai varhaisella hellenistisellä kaudella pikkukivimosaiikein.
Temppelin lähellä oli Apollon Pythiokselle omistettu alttari, jonka pystytti tyranni Peisistratos noin vuonna 522–521 eaa. Temppelin eteläpuolella sijaitsi Panhellenion ja itäpuolella Kronoksen ja Rhean temppeli.
Delfinion

Delfinion (, ) voi viitata seuraaviin:
Apollon Zosterin temppeli

Apollon Zosterin temppeli (myös "Apollon Zosterioksen temppeli") oli antiikin aikainen Apollon Zosterille omistettu kreikkalainen temppeli Zosterin niemellä Attikassa Kreikassa. Sen arkeologinen kohde sijaitsee nykyisessä Vouliagménin kaupungissa lähellä Paralía Astéra -uimarantaa.
Historia.
Apollon Zosterin temppeli rakennettiin arkaaisella kaudella 500-luvulla eaa. Se on tunnistettu paikalta löydetyn piirtokirjoituksen avulla. Temppeli ja koko Zosterin niemi (nyk. Kavoúri) saivat nimensä siitä, että paikka oli kreikkalaisessa mytologiassa sama, jossa Apollonin äiti Leto alkoi hellittää vyötään () valmistautuessaan pojan synnyttämiseen, mikä tapahtui myöhemmin Deloksella. Temppeli oli Halai Aiksonideen demoksen alaisuudessa.
Kristillisellä ajalla 300-luvulla jaa. temppelirakennus muutettiin kirkoksi. Kerrotaan, että temppelin ensimmäinen pylväänosa löytyi lasten leikeissä vuonna 1924, ja lapset myös aloittivat sen kaivamisen. Varsinaiset arkeologiset kaivaukset suoritettiin vuosina 1926–1927.
Rakennus.
Temppelin perustusten koko on noin 6 × 11 metriä. Sen lattia oli päällystetty suurilla kivilaatoilla. Temppelin alttari sijaitsi sen itäpuolella noin 6,8 metrin päässä. Myöhemmässä vaiheessa temppeli ympäröitiin kauttaaltaan pylväiköllä, joka muutti sen peristyylitemppelin näköiseksi. Pylväikössä oli lyhyillä sivuilla neljä ja pitkillä sivuilla kuusi pylvästä. Temppelin läheltä on löydetty toisen rakennukset jäänteet, joka oletetaan pyhiinvaeltajien tai pappien käytössä olleeksi rakennukseksi, sekä vesisäilöitä.
Mazel tov

”Mazel tov” tai ”mazal tov” () on juutalainen ilmaisu, jota käytetään onnentoivotuksena. Sanojen "mazal" (suom. "onni" tai "kohtalo") ja "tov" (suom. "hyvä") alkuperä on heprean kielessä, mutta fraasina "mazal tov" otettiin käyttöön jiddišin kieleen, josta se myöhemmin yhdistettiin moderniin hepreaan.
Artemis Aristobulen temppeli

Artemis Aristobulen temppeli ("Artemis Aristoboulen temppeli") oli antiikin aikainen Artemis Aristobulelle eli ”parhaan neuvon Artemiille” omistettu kreikkalainen temppeli Ateenassa Kreikassa.
Historia.
Artemis Aristobulen temppeli rakennettiin klassisen kauden alussa noin vuonna 480–472 eaa., toisin sanoen heti persialaissotien jälkeen. Plutarkhoksen mukaan sen rakennutti Themistokles sodan aikana saamiensa neuvojen kunniaksi, mutta yhtä lailla korostaakseen sitä, että hän itse oli antanut sodassa parhaat neuvot. Tällaisena Artemis Aristobulen kultilla oli samankaltainen perusta kuin Artemis Munikhian kultilla. Plutarkhos kertoo, että Themistokleen osoitteleva teko aiheutti ateenalaisissa myös ärsytystä. Temppeli jäi pian käyttämättömäksi ja rappeutui oletettavasti siksi, että Themistokles joutui ostrakisoiduksi eli maanpakoon noin vuonna 476–471 eaa. Se rakennettiin kuitenkin uudelleen klassisen kauden lopulla noin vuonna 330 eaa.
Paikan arkeologiset kaivaukset suoritettiin vuosina 1958–1964, kun raunioita tuli esille rakennustöiden yhteydessä. Rauniot eivät ole näkyvissä enää nykyisin.
Rakennus.
Temppeli sijaitsi Themistokleen kodin lähellä Meliten demoksessa länteen Kolonos Agoraioksen kukkulasta. Nykyisin paikka on Irakleidón- ja Niléos-katujen kulmauksessa lähellä Thiseíon metroasemaa. Temppeli oli pienikokoinen, mutta sijaitsi näkyvällä paikalla kahden tien risteyksessä. Toinen johti Agoralta kaupunginmuurin Pireuksen portille ja toinen Demiai-portille. Temppelissä oli naos eli cella, jonka koko oli noin 3,6 x 3,6 metriä, sekä anta-seinien välissä oleva portiikki, jonka syvyys oli noin 1,85 metriä. Se avautui länteen. Plutarkhoksen aikana temppelissä oli sisällä Themistokleen oma kuvapatsas.
Alttari sijaitsi noin kolmen metrin päässä temppelin edustalla. Pyhäkköä ympäröi temenos-muuri. Alueelta on löydetty keramiikan osia protogeometriselta ja geometriselta kaudelta lähtien, mikä kertoo saman paikan olleen asuttuna pitkään. Eräässä marmorikivessä on Artemiin mainitseva piirtokirjoitus noin vuodelta 330 eaa.
Lyceum

Lyceum esiintyy usein koulujen nimissä, suomeksi lyseo, mutta tarkoittaa myös esimerkiksi seuraavia: